sasicodes/solvari-1 huggingface dataset:
ஆனால் அந்த சினிமாக் கன்னியைப் போலவே இந்தப் பெண்ணும் குறுக்கு வகிடு எடுத்துத் தலைவாரிப் பின்னிச் சடையைத் தொங்கவிட்டுக்கொண்டும் மேல் தோள்வரையில் ஏறிச் சென்றிருந்த ரவிக்கை தரித்துக் கொண்டும் காதில் குண்டலங்கள் அணிந்து கொண்டும் நட்சத்திரப் பூப்போட்ட மெல்லிய சல்லாச் சேலை அணிந்து கொண்டும் நெற்றியில் சுருட்டை மயிர் ஊசலாட எங்கேயோ யாரையோ பார்த்து எதையோ நினைத்துக் கொண்டிருந்தவள்போல் நின்றபடியால் அவளே சினிமா விளம்பரத்தில் உள்ள பெண் என்று செங்கோடனுக்குத் தோன்றியது.
சேச்சே அந்த மூவன்னா தேவி நான் இல்லவே இல்லை நான் சினிமாவிலே நடித்தால் அவளைக் காட்டிலும் நூறு பங்கு நன்றாக நடிப்பேன் என்றாள் பங்கஜா.
இத்தனை நேரமும் அவளுடன் சரிக்குச் சரியாகச் சாமர்த்தியமாகப் பேசிக்கொண்டு வந்த செங்கோடன் இப்போது தான் பிசகு செய்துவிட்டதாக உணர்ந்தான்.
அதைப் பார்த்த பங்கஜா இனி அங்கே நின்று அந்தப் பட்டிக்காட்டானோடு விளையாட்டுப் பேச்சுப் பேசக் கூடாதென்று மேடையிலிருந்து கீழிறங்கி நடக்கத் தொடங்கினாள்.
குமாரி பங்கஜா ஐம்பது அடி தூரம் போனபிறகு சினிமாக் கூடாரத்திலே அவசியம் சந்திக்கிறேன் என்று ஒரு மைல் தூரம் கேட்கும்படி இரைந்து கூவினான்.
கடைக்குச் சாமான் வாங்க வந்த இன்னொரு மனிதரிடம் கடை முதலாளி கேட்டீர்களா முதலியார் நம்ம ஊர்ப் பஞ்சாயத்து மானேஜர் புதிதாக வந்திருக்கிறார் அல்ல?
ஆமாம் வெகுநாளாகச் சிநேகிதம் என்று செங்கோடன் சொல்லிவிட்டு ஹரிக்கன் லாந்தரை எடுத்துக் கொண்டு வீட்டுக்குக் கிளம்பினான்.
மேலே அவர்கள் இன்னும் ஏதாவது அந்த அம்மாளைப் பற்றிக் கேட்டால் தன்னுடைய குட்டு உடைந்துவிடும் என்று கொஞ்சம் அவனுக்குப் பயம் இருந்தது.
வானத்தில் பறந்து கொண்டிருந்தான் கடலில் அலைகளுக்கு மத்தியில் மிதந்து கொண்டிருந்தான் மேகக் குதிரைகளில் சவாரி செய்தான் மரத்துக்கு மரம் கிளைக்குக் கிளை தாவினான்.
தேர் திருவிழாக்களுக்குப் போவதற்காக அவன் பத்திரப்படுத்தி வைத்திருந்த சட்டையை எடுத்துப் போட்டுக் கொண்டு சட்டைப் பையில் எட்டணாக் காசையும் எடுத்துப் போட்டுக் கொண்டு தலையில் ஜோராக முண்டாசு கட்டிக்கொண்டு ஒரு மணி நேரத்துக்கு முன்னாலேயே சினிமாவுக்குக் கிளம்பிச் சென்றான்.
ஒருவேளை அவள் வந்ததைத் தான் கவனிக்க வில்லையோ என்னவோ டிக்கட் வாங்கிக்கொண்டு கூடாரத்துக்குள் போய்விட்டாளோ என்னவோ என்ற சந்தேகம் செங்கோடன் மனத்தில் உதித்தது.
இரண்டு மூன்று இடத்தில் அவன் நுழையப் பார்த்த இடங்களில் அவனுடைய டிக்கட்டைப் பார்த்துவிட்டு முன்னுக்குபோ முன்னுக்குப்போ என்றார்கள்.
இரண்டே காலணா டிக்கட் வாங்கிய ஜனங்கள் அதற்குள் கொட்டகையில் நிறைந்துவிட்டார்கள் செங்கோடன் எல்லாருக்கும் முன்னாடி சென்று திரைக்குச் சமீபத்தில் உட்கார்ந்து கொண்டான்.
செங்கோடன் உட்கார்ந்திருந்த இடத்திலிருந்து பார்க்கையில் திரையில் வந்த ஒவ்வோர் உருவமும் செங்குத்தாக வளர்ந்து பூதாகார வடிவமாகத் தோன்றியது.
முதல் தடவை விளக்குப் போட்டதும் செங்கோடன் படம் முடிந்துவிட்டது என்று எண்ணிக் கொண்டு எழுந்தான் பக்கத்திலிருந்தவர்கள் உட்காரு உட்காரு என்று இரைந்தார்கள்.
இப்படிச் சொல்லிக்கொண்டே அவன் பின்னால் பார்த்தபோது சினிமாக் கூடாரத்தின் அந்தப் பக்கத்து ஓரத்தில் குமாரி பங்கஜா உட்கார்ந்திருப்பதைக் கண்டான்.
ஐயோ பாவம் அவ்வளவு தூரத்திலே போய் உட்கார்ந்திருக்கிறாளே படம் ஒன்றுமே தெரியாதே தாமதித்து வந்ததனால் அங்கேதான் இடம் கிடைத்ததுபோல் இருக்கிறது என்று எண்ணி அநுதாபப்பட்டான்.
அடுத்த தடவை விளக்கு எரியத் தொடங்கியதும் செங்கோடன் தன் தலைக்குட்டையை நன்றாகத் தரையில் இரண்டு பேருக்கு இடம் காணும்படி விரித்துவிட்டு எழுந்து போனான்.
வெளியில் வந்த பிறகு இஷ்டம் போலப் பேசிக்கொள் என்ன ஐயா இப்படி ஏறுமாறாய்ப் பேசுகிறாய் அங்கே திரைக்குப் பக்கத்தில் இடம் சௌகரியமாயிருக்கிறது.
நீ உள்ளேயே விடமாட்டேன் என்கிறாயே அந்தா ஆசாமி செங்கோடனை ஏற இறங்கப் பார்த்து ஒரு சிரிப்பு சிரித்துவிட்டு ஆமாம் அப்படித்தான் உள்ளே விடமுடியாது போ என்று சொன்னான்.
கோபித்துக்கொள்ளாதே அப்பனே நீ வைத்திருக்கிற டிக்கெட் இரண்டே காலணா டிக்கெட் அந்த அம்மாள் ஒன்றே கால் ரூபாய் ஸீட்டில் உட்கார்ந்திருக்காங்க நீ கூப்பிட்டால் வருவாங்களா அப்பா ஆமாம் நீ என்னத்துக்கு இவ்வளவு சிரமப்படுகிறாய்?
இப்போது உன் இடத்துக்குப் போ இது என்னடா வம்பாயிருக்கிறது வலது பக்கத்திலே ஒரு மனேஜர் இடது பக்கத்திலே ஒரு மானேஜர் என்று முணுமுணுத்துக்கொண்டே செங்கோடன் தன் இடத்துக்குப் போய் சேர்ந்தான்.
தன்னைச் சினிமாவுக்கு வரச்சொல்லிவிட்டு அந்தக் குமாரி பங்கஜா எங்கேயோ தூரத்தில் இரண்டு ஆண்பிள்ளைக்கு மத்தியில் உட்கார்ந்திருப்பதைப் பற்றியே யோசனையாயிருந்தது.
நடுவில் அவகாசம் கிடைத்தபோதெல்லாம் பக்கத்திலிருந்தவர்களை விசாரித்து சினிமாவில் குறைந்த விலை டிக்கட் வாங்குகிறவர்கள் திரைக்குப் பக்கத்தில் உட்காருவார்கள் என்றும் அதிக விலை டிக்கட் வாங்குகிறவர்கள் தூரத்தில் உட்காருவார்கள் என்றும் செங்கோடன் தெரிந்து கொண்டான்.
குமாரி பங்கஜா அங்கே தான் இருக்கிறாள் செங்கோடனின் தலை சுழன்றது நெருப்பு என்ற சத்தத்தைக் கேட்டு மூளை குழம்பி நின்ற செங்கோடனுக்குச் சட்டென்று தான் செய்ய வேண்டியது இன்னதென்று புலப்பட்டுவிட்டது.
வழியில் இருந்த மரச் சட்டங்கள் முதலிய தடங்கல்களைத் தவிடு பொடியாக்கிக் கொண்டு ஒரே மூச்சில் ஓடிப் பின்புறத்தில் நாற்காலிகள் போட்டிருந்த இடத்தை அடைந்தான்.
எங்கேயோ ஒரு மூலையில் டிக்கட் விற்பனை செய்யப்பட்ட இடத்தில் நெருப்புப் பற்றி எரிந்ததனால் உண்டான மங்கலான வெளிச்சம் தெரிந்தது.
ஓடிக்கொண்டிருந்தவர்களில் ஒரு ஸ்திரீ அவன் மீது முட்டிக் கொள்ளவே செங்கோடன் அவளுடைய தோள்களைப் பிடித்து நிறுத்தி முகத்தை உற்றுப் பார்த்தான்.
கும்பிடப்போன தெய்வம் குறுக்கே வந்ததுமில்லாமல் பக்தன் மேலேயே வந்து முட்டிக்கொண்டது அவள் குமாரி பங்கஜா தான் என்று அறிந்ததும் செங்கோடன் பரவசமடைந்தான்.
பயப்படாதே உன்னை நான் காப்பாற்றுகிறேன் என்று சொல்லிக்கொண்டே சிறு குழந்தையைத் தூக்குவதுபோல் செங்கோடன் குமாரி பங்கஜாவைக் குண்டு கட்டாகத் தூக்கிக் கொண்டு கூடாரத்திலிருந்து வெளிப் பக்கம் நோக்கி ஓடினான்.
தன் எதிரில் நின்றதும் தன் கன்னத்தில் அறைந்ததும் குமாரி பங்கஜா தான் என்பதைச் செங்கோடன் இன்னொரு தடவை நல்ல வெளிச்சத்தில் பார்த்துச் சந்தேகமறத் தெரிந்து கொண்டான்.
அப்போது குமாரி பங்கஜா யாரோ ஒருவனுடைய கையைப் பிடித்துகொண்டு ஸார் இப்படிக் கொஞ்சம் தனியே வாருங்கள் ஒரு விஷயம் என்று சொல்லி அவனை அப்பால் அழைத்துக் கொண்டு போனதைச் செங்கோடனுடைய கண்கள் கவனித்தன.
ஆகையால் எங்கேயாவது அவன் போகும் சாலையிலே போலீஸ்காரன் நின்றால் செங்கோடன் சாலையை விட்டு இறங்கித் தூரமாக விலகிப்போய் ஒரு பர்லாங்கு தூரத்துக்கு அப்பால் மறுபடியும் சாலையில் ஏறுவான்.
ஆ இதில் ஏதோ மர்மம் இருக்கிறது நமக்கு ஏதோ ஆபத்து அதன்மூலம் வரப்போகிறது போலீஸ்காரன் விலகுங்கள் விலகுங்கள் ஐயா என்று மற்றவர்களை அதட்டி விலக்கிக்கொண்டே செங்கோடனின் அருகில் வந்தான்.
இந்த ஊரிலே ஒட்டை லாந்தரையும் திருடுவாங்க உங்களையே கூடத் திருடிக்கொண்டு போய்விடுவாங்க அடே அதிகப் பிரசங்கி வாயை மூடுகிறாயா இல்லையா?
மறுபடியும் ஏதோ கலாட்டா என்று எண்ணிக்கொண்டு சினிமா பார்க்கும் ஜனங்கள் கலைந்துவிடுவார்கள் இவனுடைய லாந்தரை இவனிடம் கொடுத்துவிடுங்கள் என்றார்.
பெண்பிள்ளையின் பேச்சைக் கேட்டுக்கொண்டு வந்த எனக்கு இதுவும் வேண்டும் இன்னமும் வேண்டும் என்று செங்கோடன் தன் மனத்திற்குள் சொல்லிக் கொண்டான்.
மறுநாள் காலையில் செங்கோடக் கவுண்டன் வழக்கத்தைக் காட்டிலும் அதிக ஊக்கத்துடனும் உற்சாகத்துடனும் கேணியிலிருந்து நெல் வயலுக்குத் தண்ணீர் இறைத்துக் கொண்டிருந்தான்.
இத்தனை நாளாகத் தன்னை விரும்பிக் கட்டிக் கொள்ளக் காத்துக் கொண்டிருந்த செம்பவளவல்லியை விட்டுவிட்டு அந்தத் தளுக்குக்காரியிடம் தன் மூட மனம் போயிற்று அல்லவா?
பலர் முன்னால் அவமானப்பட நேர்ந்துவிட்டது போதும் போதும் இந்த ஜன்மத்துக்குப் போதும் செங்கோடனுடைய உள்ளக் கொதிப்பை அதிகப் படுத்தும்படியான காரியங்கள் அன்று காலையிலிருந்து ஒன்றன் பின் ஒன்றாக நேர்ந்து கொண்டிருந்தன.
வயல்களுக்குத் தண்ணீர் பாய்ச்சுவதற்காக ஒரு ஹரிஜனச் சிறுவனைச் செங்கோடன் அவ்வப்போது கூலிக்கு அமர்த்திக்கொள்வது வழக்கம்.
என்ன எசமான் நேற்று சினிமாக் கொட்டகையிலே ஏதோ கலாட்டாவாமே... என்று அந்தப் பையன் மேலே பேசுவதற்குள் செங்கோடன் அவனுடைய தலையில் பலமாக ஒரு குட்டுக் குட்டி போடா படவா ராஸ்கோல் சினிமாவாம் கலாட்டாவாம் ஓடிப்போய் மடையைச் சரியாக வெட்டிவிடு இங்கே வம்பு பேசிக்கொண்டு நின்றாயோ மண்வெட்டியால் உன்னை ஒரே வெட்டாய் வெட்டிவிடுவேன் என்றேன்.
என்னாங்க இன்றைக்கு இவ்வளவு கோபம் போலீஸ்காரன் கிட்டப் பூசை வாங்கிக்கிட்டது நெசந்தான் போலிருக்கு என்று சொல்லிக்கொண்டே சின்னான் தன்னை அடிக்கவந்த செங்கோடனிடம் அகப்படாமல் ஓடித் தப்பினான்.
நெசமில்லாதது உங்கள் காதில் வந்து விழுமா?ட்ரேய் ட்ரேய் சுத்தப் படுக்காங்குளி மாடு நீயும் வெறும் வம்பு கேட்டுக்கொண்டா நிற்கிறாய்?
வேலை வெட்டி இல்லாத பெரிய மனிதர்கள் தான் வம்பு பேசுவதற்காக வருகிறாங்க உனக்கு என்ன கேடு ட்ரேய் ட்ரேய் இப்படியாக மாட்டைத் திட்டுகிறதுபோல் வம்பு பேச வந்தவர்களையெல்லாம் திட்டிச் செங்கோடன் அனுப்பிக் கொண்டு வந்தான்.
நேற்றுச் சாயங்காலம் அரசமரத்தடியில் நீ அந்தப் பெண்பிள்ளையைப் பார்த்து இளிச்சிக்கிடு நின்றது அப்புறம் சினிமாவிலே அவளைத் தூக்கிக்கிட்டு ஓடியது எல்லாம் எனக்குத் தெரியாது என்றா எண்ணிக் கொண்டாய்?
அந்தப் பெண்பிள்ளை அப்படி நேற்றுச் சங்கதி என்று விட்டு விடுவாளா அந்த.... என்று செம்பவளவல்லி இங்கு எழுதத் தகாத வசை ஒன்றைச் சொன்னாள்.
என் நாக்கு எதற்காக அழுகவேண்டும் பொய்யும் புனைசுருட்டும் சொல்லுகிறவர்கள் நாக்கு அழுகட்டும் அவள் அந்நியப் பெண்பிள்ளையாயிருந்தால் இங்கே எதற்காகப் பட்டப் பகலில் உன்னைத் தேடிக்கொண்டு வருகிறாள்?
நீயும் உன் மோகனாங்கியும் கழுத்திலே கல்லைக் கட்டிக் கொண்டு கிணற்றிலே விழுந்தாலும் சரிதான் செம்பாவின் வார்த்தைகள் செங்கோடன் மனத்தில் ஓர் ஆசையையும் ஒரு நம்பிக்கையையும் உண்டு பண்ணின.
ஒன்று சொல்கிறேன் அதை மட்டும் மனசில் நன்றாகப் பதித்து வைத்துக்கொள் நன்றாய்த் தீட்டிக் கூராக்கி ஒரு கத்தி வைத்திருக்கிறேன்.
அவனுடைய இரத்தம் என் உடம்பிலும் ஓடுகிறது என்பதை மனசில் வைத்துக்கொள் குமாரி பங்கஜாவும் மற்ற இருவரும் கேணியை நெருங்கி வந்து கொண்டிருந்தார்கள்.
செங்கோடன் கேணிக் கரையில் மடித்து வைத்திருந்த பட்டுச் சட்டையை அவசர அவசரமாக எடுத்துப் போட்டுக் கொண்டான் அவசரத்தில் சட்டை போட்டுக் கொள்வதென்பது சட்டையுடன் பிறந்த பட்டணத்து நாகரிக மனிதர்களுக்கே கொஞ்சம் கடினமான காரியந்தான்.
அதற்குள் இன்னொருவன் என்னப்பா எஸ்ராஜ் நம்முடைய ஜமின்தார் செங்கோடக் கவுண்டரைப் பஞ்சாங்கப் பிராமணனோடு ஒப்பிட்டுப் பேசுகிறாயே?
அழகாய்த்தான் இருக்கிறது ராஜா செங்கோடக் கவுண்டரை நீங்கள் இரண்டு பேருமாகச் சேர்ந்து வெறும் ஜமீன்தார் ஆக்கிவிட்டீர்களே இன்னும் கொஞ்சநேரம் போனால் அவருடைய பத்து ஏக்கரா நிலத்தையும் பிடுங்கிக் கொள்ளுவீர்களோ என்னமோ?
நாம் என்னமோ தமாஷாய்ச் சொல்லப்போக கவுண்டர் அவருடைய நிலத்தைப் பிடுங்கிக் கொள்ளத்தான் நாம் வந்திருக்கிறோம் என்று எண்ணி விட்டார் என்றான் எஸ்ராஜ் என்கிற சுந்தரராஜன்.
நீங்கள் எல்லோருமாய்ச் சேர்ந்துகொண்டு நெருப்புப் பிடிக்கவே இல்லை என்றீர்களே அந்தப் போலீஸ்காரன் ஒருவன் வந்தானே அவனுக்காக அப்படிச் சொன்னோம்.
குமாரி பங்கஜாவின் உருவம் மறைந்து அவ்வளவும் வெள்ளி ரூபாய் மயமாகச் செங்கோடனுக்குத் தோன்றியது இந்தச் சமயத்தில் பங்கஜா தானும் சம்பாஷணையில் கலந்து கொள்ள வேண்டியது அவசியம் என்று தீர்மானித்து கவுண்டரே நான் கூட உங்களைப்பற்றி நேற்றுத் தவறாக எண்ணிக்கொண்டு ஒரு காரியம் செய்துவிட்டேன்.
கேணிக்கரையும் தென்னை மரமும் பசேல் என்ற நெல் வயலும் சோளக் கொல்லையும் பார்க்க எவ்வளவு அழகாயிருக்கிறது சினிமாவில் காதல் காட்சி எடுத்தால் இப்படிப்பட்ட இடத்தில் அல்லவா எடுக்க வேண்டும்?
இதைக் கேட்டவுடனேதான் செங்கோடனுக்கு வந்தவர்களை இத்தனை நேரமும் நிற்க வைத்துப் பேசுகிறோம் உட்காரச் சொல்லி உபசாரம் செய்யவில்லையென்பது நினைவு வந்தது.
சட்டியும் பானையும் சுத்தம் செய்யாத சாம்பல் குவிந்த அடுப்பும் அழுக்குத் துணிகளும் மூலைக்கு மூலை தானிய மூட்டைகளும் மண் வெட்டியும் அரிவாளும் தவிடும் பிண்ணாக்குமாயிருந்த அந்தக் குடிசையைப் பார்த்து இந்தப் பட்டணத்துச் சீமான்களும் சீமாட்டியும் என்னவென்று நினைத்துக்கொள்வார்கள் இவர்கள் வரப் போவது தெரிந்திருந்தால் குடிசையைச் சுத்தப்படுத்தி வைத்திருக்கலாமோ?
ஓட்டு வீட்டிலும் மச்சு வீட்டிலும் என்ன சுகம் இருக்கிறது கூரை வீட்டுக்குச் சமம் வேறொன்றும் கிடையாது என்று சொல்லிக்கொண்டே வந்தாள்.
ஆ இந்தப் பட்டணத்துப் பேர்வழிகளிடம் கொஞ்சம் ஜாக்கிரதையாகவே இருக்க வேண்டும் இந்தக் காலத்தில் யாரையும் நம்புவதற்கில்லை எல்லாரும் தண்ணீர் குடித்ததும் வாருங்கள் போகலாம் வெளியில் காற்றாட உட்காரலாம் என்று சொல்லி விட்டுச் செங்கோடன் வெளியே வந்தான் பங்கஜாவும் அவனுடன் வந்தாள்.
மற்ற இருவரும் மேலும் குடிசைக்குள் இருந்து மூலை முடுக்குகளைக் குடைந்து இது பிண்ணாக்கு இது நெல்லு என்று ஒருவருக்கொருவர் சொல்லிக் கொண்டிருந்தார்கள்.
என்னால் நம்பவே முடியவில்லையே இந்த அம்மாளைப் பார்த்தாள் தேவலோகத்து அரம்பை ஊர்வசி மாதிரி இருக்கிறது இவரைப் பார்த்தால்... ஆமாம் அனுமார் மாதிரி இருக்கிறது.
சும்மாவாவது சொல்கிறார்கள் நான் கலியாணமே செய்து கொள்ளப் போவது இல்லை அப்படிச் செய்துகொண்டால் என் மனசுக்குப் பிடித்தவரைத் தான் கலியாணம் செய்து கொள்வேன் என்றாள்.
செங்கோடன் தன் மனசிலிருந்த தராசின் ஒரு தட்டில் குமாரி பங்கஜாவையும் இன்னொரு தட்டில் செம்பவளவல்லியையும் வைத்து நிறுத்துப் பார்த்தான்.
அப்படிப்பட்ட மனுஷ்யர்களோட செங்கோடன் சேர்ந்து கொண்டு ஏழெட்டு நாளாய்த் திரிகிறானாம் இங்கே சோளமும் நெல்லும் காய்கிறதாம் எப்படி இருக்கிறது கதை?
இப்போது நாம் சொல்கிற புத்தி ஏறாது அந்தக் காவாலிப் பயல்கள் செங்கோடனுடைய பணத்தைப் பிடுங்கிக் கொண்டு அவன் தலையில் கூழைக் கரைத்து விட்டுப் போன பிறகுதான் புத்தி வரும்.
இதையெல்லாம் கேட்டுக்கொண்டிருந்த கவுண்டரின் மகன் முத்துசாமி அக்காவைப் போலீஸ்காரருக்குக் கட்டிக் கொடுத்தால் ரொம்ப நல்லது.
அவரை அழைத்துக் கொண்டு வந்து இந்த ஊரிலே எனக்குப் பிடிக்காதவர்களையெல்லாம் பத்து பத்து அடி முதுகிலே வெளுக்கச் சொல்லுவேன் வாத்தியார் என்னை இனிமேல் தொட்டு அடிச்சால் போலீஸ்காரரைக் கூப்பிட்டுத் துப்பாக்கியால் சுட்டுவிடச் சொல்லுவேன்.
எல்லாவற்றையும் சமையல் அறையிலிருந்து கேட்டுக் கொண்டிருந்த செம்பா வேகமாக நடந்து வந்து முத்துசாமியின் முதுகில் நாலு அறை அறைந்துவிட்டுத் திரும்பிப் போனாள்.
யாருக்கு என்ன கோபம் வந்தாலும் சரி இன்னும் மூன்று நாள் பார்க்கப் போகிறேன் அதற்குள் செங்கோடன் வந்து செம்பாவைக் கட்டிக்கொடு என்று கேட்கவேண்டும்.
அந்தப் பெண்ணின் நடத்தையும் பேச்சுங்கூட அவ்வளவாகத் தனக்குப் பிடிக்கவில்லை ஆயினும் அவர்களைக் கானப் போவதில் அத்தனை ஆவல் ஏன்?
பொய்மான் கரடு தன்னை வா வா என்று அழைத்து உச்சியில் ஏறச்செய்து கீழே ஒரே தள்ளாய்ப் பிடித்துத் தள்ளிவிடுவதுபோல் ஏன் அடிக்கடி தோன்றுகிறது?
ஆகா அந்த மனிதர்கள் தன்னுடைய குடிசைக்குள் புகுந்து ஏன் அப்படியும் இப்படியும் பார்த்துத் திருதிருவென்று விழித்தார்கள் ஒரு வேளை.... ஏதோ காலடிச் சத்தம் கேட்கவே செங்கோடன் திடுக்கிட்டு அங்குமிங்கும் வளைந்து பார்த்தான்.
என் கண்மணி உன் கண்ணில் கண்ணீர் வருவதை நான் பார்த்துச் சகிக்கமாட்டேன் என்று சொல்ல அவளுடைய கன்னத்தைத் தூக்கிப் பிடித்துக் கண்ணீரைத் துடைத்தான்.
இன்னும் மூன்று நாளைக்குள் நீ வந்து கலியாணப் பேச்சை எடுக்கா விட்டால் அப்பா என்னை வேறிடத்தில் கலியாணம் செய்து கொடுத்துவிடப் போகிறார்.
வேறு யாருடைய பெயரையாவது சொல்லியிருந்தால் செங்கோடன் அவனை விட்டேனா பார் குத்திவிடுவேன் கொன்று விடுவேன் என்று ஆர்ப்பாட்டம் செய்திருப்பான்.
வேறு வழியில்லை செங்கோடன் காதில் ஜாக்கிரதை நான் சொன்னதையெல்லாம் நினைவு வைத்துக்கொள்.... என்று சொல்லி விட்டுப் பின்புறம் திரும்பிச் சென்று வைக்கோற் கட்டின் பின்னால் மறைந்தாள்.
தன்னுடைய சாமர்த்தியத்தைப் போலீஸ் இலாக்கா சரியாகத் தெரிந்து கொண்டு பயன்படுத்திக் கொள்ளவில்லை என்ற குறை அவனுடைய மனத்தில் நீண்ட காலமாகக் குடி கொண்டிருந்தது.
உடுப்பைப் பார்த்து நம்பிவிடக்கூடாது அப்பனே இந்தக் காலத்தில் திருடன்கூடப் போலீஸ்காரன் உடுப்பைப் போட்டுக்கொண்டு வந்துவிடுகிறான் என்ன தம்பி இப்படி ஒரே புளுகாய்ப் புளுகுகிறாய்?
யாரோ கதை கட்டிவிட்டிருக்கிறார்கள் இப்படிச் செங்கோடன் சொல்லிக்கொண்டு இருக்கும் போதே அவனுடைய மனத்துக்குள் இந்தப் போலீஸ்காரருடன் வந்திருக்கும் நாயைப்போல் ஒரு நல்ல சாதி நாய் வளர்க்க வேண்டும் என்ற எண்ணம் உதயமாயிற்று.
அப்படிச் சொல்லாதீங்க ஐயா என்னிடம் பணம் இருந்தால் ஒரு தம்படி என்ன இரண்டு தம்படிகூடக் கொடுப்பேன் கையில் இல்லாத தோஷந்தான் இது என்னடா வம்பு நான் பணம் புதைத்து வைக்கவில்லை என்று சத்தியம் செய்தால் கூட நம்ப மாட்டீங்க போலிருக்கே?
உன் காட்டில் சோளப்பயிர் கருகருவென்று வளர்ந்திருக்கிறதே ஆறு அடி உயர ஆள் புகுந்தால் கூடத் தெரியாது அவ்வளவு உயரம்... கண்ணைப் போடவில்லை ஆனால் இந்த மூக்கை ஊரிலேயே வைத்துவிட்டு வந்திருக்கவேணும் வெங்காயக் குழம்பின் வாசனை ஜம் என்று வருகிறது என்று சொல்லிவிட்டுப் போலீஸ்காரன் இரண்டு மூன்று தடவை பலமாக மூச்சை இழுத்து வாசனை பிடித்தான்.
அடாடா மறந்தே போய்விட்டேனே உன்னோடு பேசுகிற சுவாரஸ்யத்திலே வந்த காரியம் மறந்து விட்டது என்று சொல்லிவிட்டுச் சட்டைப் பையிலிருந்து எடுத்த தபாலைக் கொடுத்தான் போலீஸ்காரன்.
இப்படிச் சொல்லிக் கொண்டே செங்கோடன் குடிசை அருகில் சென்று வாசற்படிக்குப் பக்கத்தில் வைத்திருந்த ஹரிக்கன் லாந்தரை எடுத்துப் பெரிதாகத் தூண்டிவிட்டுக் கடிதத்தை வாசித்தான்.
அந்த வீட்டுப் பெண் செம்பாவை நான் தான் கலியாணம் செய்து கொள்ளப் போகிறேன்... நான் போட்டாலே ஒரே போடாய்த்தான் போடுகிறது இரண்டு மூன்று போடுகிறதில்லை.
சொல்லியிருந்தால் நான் அந்தப் பெண் பேச்சையே எடுத்திருக்க மாட்டேனே செம்பாவின் தகப்பனார் சொன்னார் மகளுக்கு இந்த வருஷம் அவசியம் கலியாணம் செய்துவிட வேண்டும் என்று.
நீயே கலியாணம் செய்து கொள்கிறதாயிருந்தால் பழம் நழுவிப் பாலில் விழுந்தது போலாயிற்று இன்றைக்கு இராத்திரியே பெரிய கவுண்டரிடம் சொல்லி விடுகிறேன்.
மறுநாள் காலையில் செங்கோடன் வழக்கம்போல் வீடு சுத்தம் செய்துவிட்டு கேணியில் பாதித் தண்ணீர் இறைத்து விட்டு குளித்து வெள்ளை வேட்டி சொக்காய் தரித்துக் கொண்டு கொப்பனாம்பட்டிக்குப் போனான்.
உங்கள் காட்டிலும் மழை பெய்து நல்லா விளைந்தால்தானே என் சோளம் எனக்குக் கிட்டும் இல்லாவிட்டால் இந்த வீட்டுக் குழந்தைகள் வந்து சோளம் முற்றுகிறதற்குள்ளே பிடுங்கித் தின்றுவிடமாட்டார்களா?
இச்சமயம் செம்பாவின் தம்பி தான் படித்துக் கொண்டிருந்த பாடத்தை நிறுத்திவிட்டு அப்பா நம்ம அக்காளை அந்தப் போலீஸ்காரருக்கே கட்டிக் கொடுங்க இந்த ஆளுக்குக் கொடுக்காதிங்க என்றான்.
நினைச்சுப்பார் தம்பி நீ அன்றைக்கு என் சோளக் கொல்லைக்கு வந்து சோளக் கொண்டையை ஒடித்த போது நான் ஓடிவந்து உன் முதுகில் நாலு அடி கொடுக்கவில்லை?
இந்த மாதத்திலேயே வைத்துவிடுங்க இனிமேல் தாமதிக்கிறது உசிதமில்லை அதைப்பற்றி நீங்கள் கவலைப்பட வேண்டாம் நான் தான் செம்பாவைக் கட்டிக்கொள்ளப் போகிறேன் என்று நேற்றே சொல்லிவிட்டேன்.
கேட்டுக்கொள் நன்றாய்ச் சந்தேகமற என்னென்ன கேட்கவேணுமோ எல்லாவற்றையும் இப்போதே கேட்டுக் கொள் நீயும் இவனுந்தானே ஆயுள் முழுவதும் வாழ்க்கை நடத்தவேணும்?
விசாரித்ததில் பழைய மானேஜர் டிஸ்மிஸ் ஆகிப் புது மானேஜர் வந்துவிட்டார் என்று தெரியவந்தது எந்த ஆசாமிகளைத் தேடுகிறாய் உனக்குக் கடிதம் எழுதியவள் இந்தப் பொய்மான் கரடுக்குப் பின்புறம் காத்துக் கொண்டிருக்கிறாள்... ரொம்ப தூரம் பார்த்து வைத்திருக்கீங்களே?
நீ இந்த மலைக்குப் பின்னால் போய் அந்தப் பெண்ணின் கதையைக் கேள் இப்படிச் சொல்லிவிட்டுச் செங்கோடன் பொய்மான் கரடுக்குப் பின்புறமாகப் போனான்.
பாவம் அந்தப் பட்டிக்காட்டுக் குடியானவனுக்குச் சோகத்தில் ஆழ்ந்த கதாநாயகியை எப்படிச் சமாதானப்படுத்துவது என்பது என்னமாய்த் தெரியும்?
உடனே குமாரி பங்கஜா இரண்டாவது தடவையாகப் பளீர் என்று செங்கோடன் கன்னத்தில் அறைந்தாள் பாவம் செங்கோடன் கன்னத்தைத் தடவிக் கொடுத்துக் கொண்டான்.
என்னை நீயும் கைவிட்டு விட்டால் நான் இந்தப் பாறையிலிருந்து விழுந்து சாக வேண்டியதுதான் என்று சொல்லிவிட்டு அவனுடைய தோளில் முகத்தை வைத்துக்கொண்டு விம்மினாள்.
அந்தப் பெண் பூசிக்கொண்டிருந்த ஸெண்டு அவனுடைய மூக்கைத் துளைத்துத் தலைவலியை உண்டு பண்ணிற்று அப்படியானால் உனக்கு என்ன கஷ்டம் என்று சொல் என்னால் முடிந்த உதவி செய்கிறேன்.
அவர்கள் பேச்சையே எடுக்காதே துரோகிகள் பாதகர்கள் சண்டாளர்கள் என்னை ஆசை காட்டி அழைத்துக்கொண்டு வந்து என் நகைகளையெல்லாம் பிடுங்கிக்கொண்டு பணத்தையும் பறித்துக்கொண்டு... என்னை சினிமாவில் சேர்த்துவிடுகிறேன் என்று ஆசை காட்டி அழைத்துக்கொண்டு வந்தார்கள் பாவிகள் அவர்கள் நாசமாய்ப் போகவேணும் வீணாக அலட்டி என்ன பிரயோஜனம்?
இத்தனை நேரம் ரெயில் ஏறி இருப்பார்கள் கையிலே ரெயில் சார்ஜுக்குக் கூடப் பணம் இல்லாமல் என்னை விட்டுவிட்டுப் போய்விட்டார்கள்.
நீ கூடக் கஞ்சா மயக்கத்திலே இரண்டொரு தடவை சொல்லிவிட்டாய்... செங்கோடன் ஏதோ மறந்துபோன விஷயத்தை ஞாபகப்படுத்திக் கொள்ளப் பார்த்தான் அல்லவா?
அவள் அழவும் இல்லை கண்ணீர் விடவும் இல்லை அவ்வளவும் பாசாங்கு வேஷம் நடிப்பு செங்கோடன் அந்தப் பாறையின் உச்சியிலிருந்து சாலையைப் பார்த்தான்.
சுளீர் சுளீர் என்று இன்னொரு கன்னத்தில் இன்னும் இரண்டு அறை கொடுத்தான் இதோ பார் நான் போவதைத் தடுத்தாயோ உன்னை நானே இந்தப் பாறையிலிருந்து தள்ளிக் கொன்று விடுவேன் என்றான்.
செங்கோடனிடம் குமாரி பங்கஜா தன்னுடைய சோகக் கதையைச் சொல்ல ஆரம்பித்த அதே சமயத்தில் செம்பவளவல்லியின் தாயிடம் அவளுடைய தந்தை சொன்னார் எனக்கென்னமோ நம்பிக்கை இல்லை.
இன்று காலையில் இங்கே செங்கோடன் அப்படியெல்லாம் சக்கரவட்டமாகப் பேசினானே சாயங்காலம் அவன் பொய்மான் கரடுக்குச் சமீபமாகப் போய்க்கொண்டிருப்பதைப் பார்த்தேன் என்றார்.
என்னமோ கோல்மால் நடந்து கொண்டிருக்கிறது இவன் அங்கே போவதை அந்தப் பட்டணத்துக் காலிகள் ஒரு மரத்தின் பின்னாலிருந்து பார்த்துக் கொண்டிருந்தார்கள்.
போலீஸ்காரர் என்னிடம் சொன்னதைச் சொல்கிறேன் நீ வேறு யாரிடமும் சொல்லி வைக்காதே இந்த ஜில்லாவில் ஐம்பது அறுபது வருஷத்துக்கு முன்னால் கூழைக் காலன் என்று ஒரு பக்காத் திருடன் இருந்தான்.
அவன் ஒரு தடவை ராசிபுரத்திற்கு வந்து... சரி நிறுத்து உன் கதையை இப்போது எடுத்து விடாதே அந்தக் கூழைக் காலன் கொள்ளையடித்த பணத்தை எங்கேயோ ஓர் இடத்தில் புதைத்து வைத்திருந்தானாம்.
கூழைக் காலன் பணத்தைப் புதைத்து வைத்திருந்தால் அது நம்ப கையிலேயெல்லாம் அகப்படாமல் நேற்றைக்கு வந்த இவர்களிடம் அகப்பட்டுவிடுமா?
போலீஸ்காரர் சொல்லுவது நன்றாயிருக்கிறதே அடுத்த வீட்டுப் பிள்ளையைக் கேணியில் போட்டு ஆழம் பார்க்கிற கதையாய் இருக்கிறதே அதையெல்லாம் நீங்கள் நம்பாதீங்க நாளைக்கே அந்தப் பிள்ளையைக் கூப்பிட்டுச் சொல்லிவிட்டு மறுகாரியம் பாருங்கள் மேற்படி சம்பாஷணையைச் செம்பா ஒட்டுக் கேட்டுக் கொண்டிருந்தாள்.
உடனே அவனிடம் சொல்லியாக வேண்டும் மேலும் முதல் நாள் சாயங்காலம் வைக்கோல் கட்டின் மேல் உட்கார்ந்து சல்லாபம் செய்ததெல்லாம் அவளுடைய ஞாபகத்தில் பதிந்திருந்தது.
செங்கோடனை ஜெயிலுக்கு அனுப்பிவிட்டுத் தன்னைக் கலியாணம் செய்து கொள்ள எண்ணுகிறார் ஓகோ சிவப்புத் தலைப்பாக்காரரே அப்படியா உம் உத்தேசம்?
ஒரு நாளும் இல்லை செம்பா செத்தாலும் சாவாளே தவிர செங்கோடனையன்றி வேறு யாரையும் கலியாணம் செய்துகொள்ள மாட்டாள் ஒரு வேளை இப்படியும் இருக்கலாம் அந்தப் பட்டணத்து ஆட்களும் அந்த வெட்கங்கெட்ட சூர்ப்பனகையும் அந்தப் போலீஸ்காரரும் எல்லாரும் ஒரு கட்சியாயிருக்கலாம் கூழைக் காலன் புதையலாவது மண்ணாங்கட்டியாவது எல்லாருமாகச் சேர்ந்துகொண்டு செங்கோடன் கஷ்டப்பட்டுச் சேர்த்து வைத்திருக்கும் பணத்தைப் பறிக்கப் பார்க்கிறார்கள் அதற்காகத்தான் ஏதோ பெரிய சூழ்ச்சி செய்கிறார்கள்... பெண்ணே செம்பா உன்னுடைய சமர்த்தை நீ காட்டவேண்டும்.
என்றைக்கும் உன் அடிமையாயிருப்பான் ஆகையால் செங்கோடனுடைய பணத்தைக் காப்பாற்றிக் கொடுப்பது உன்னுடைய பொறுப்பு குடும்ப வாழ்க்கையில் நீ சந்தோஷமாயிருப்பதெல்லாம் இது விஷயத்தில் நீ செய்வதைப் பொறுத்திருக்கிறது செம்பாவுக்குச் சாதாரணமாகப் பயம் என்பதே கிடையாது.
கூழைக்காலன் செவிட்டுக் காதன் நொண்டிக் கையன் குருட்டுக் கண்ணன் முதலிய பயங்கரமான கொள்ளைக்காரர்கள் அவளைச் சுற்றிலும் சூழ்ந்து கொண்டதாகப் பிரமை உண்டாகி அடிவயிற்றில் திகில் ஏற்பட்டது.
செம்பா நீ இப்படி மெள்ள நடந்து கொண்டிருக்கையில் செங்கோடனுக்கு என்ன ஆபத்தோ அல்லது அவனுடைய பணத்துக்குத் தான் என்ன ஆபத்தோ?...
ஒரு வேளை இதே நிமிஷத்தில்எந்தத் திருடனாவது தரையை தோண்டிப் புதைத்து வைத்திருந்த பணத்தை எடுத்துக் கொண்டிருக்கலாம்... இந்த எண்ணம் செம்பாவின் கால்களுக்கு அதிகமான துரிதத்தைக் கொடுத்தது.
யாராவது மனித உயிரைக் கொண்டு போக யமராஜன் வரும்போது நாயின் கண்களுக்கு அவனுடைய தோற்றம் புலப்பட்டு விடுமாம் அதனால் நாய் ஊளையிடுமாம்...இந்தப் பேச்சு உண்மையா?
குடிசை நிச்சப்தமாய் இருக்கிறதே நேற்று இங்கு வந்தபோது வைக்கோற் கட்டின் மேல் செங்கோடன் உற்சாகமாக உட்கார்ந்து தெம்மாங்கு பாடினானே?...அந்த இடம் இப்போது காலியாய் வெறிச்சென்று இருக்கிறதே...சுவாமி முருகக் கடவுளே காளியம்மா தெய்வங்களே ஒன்றும் நேராமல் காப்பாற்றுங்கள்.
அதோ பேச்சுக்குரல் கேட்கிறதே சோளக் கொல்லையில் புகுந்து யாரோ இரண்டு பேர் வருகிறார்களே... இல்லை வருகிறது செங்கோடன் இல்லை அப்பா சொன்ன பட்டணத்து ஆசாமிகள் எதற்காக இங்கே வருகிறார்கள்?
இவர்கள் ஏதோ சூழ்ச்சி செய்து செங்கோடனை ஏமாற்றிவிட்டு வந்திருக்கிறார்கள் போல் இருக்கிறது நாய் குரைத்ததே...அது எந்த நாய்?...அது ஏன் அப்படி ஊளையிட்டது?...அப்புறம் அதன் குரலைக் காணோமே ஏன்?
நான் வருவதைக்கூடத் தடுத்து நிறுத்தியிருப்பார்கள்... ஆ அது என்ன பொத் என்ற சத்தம் அப்புறம் சலசலப்புச் சத்தம் கிணற்றில் பெரிய கல்லைத் தூக்கிப் போட்டதுபோல்...அந்த மனுஷன் கேணிக் கரையில் நின்று குனிந்து பார்க்கிறான் அவன் தலையில் தூக்கிக் கொண்டு வந்ததைக் கேணிக்குள்ளே போட்டிருக்கவேண்டும் அதனால்தான் அந்தச் சத்தம் கேட்டிருக்கிறது கேணியில் என்னத்தைப் போட்டான்?
ரொம்ப கனமான சாமானாக இருக்க வேண்டும் அதனாலேயே அவ்வளவு சத்தம் கேட்டது என்ன சாமானைப் போட்டிருப்பான்?...செம்பாவின் உடம்பெல்லாம் சிலிர்த்தது சொல்லமுடியாத பயங்கரம் அவளைப் பீடித்தது ஆளைக் கொலை செய்து சாக்கில் போட்டுக் கட்டிக் கிணற்றில் போட்ட ஒரு பயங்கர சம்பவத்தைப் பற்றி அவள் சமீபத்தில் கேள்விப்பட்டிருந்தாள் ஒரு வேளை அப்படியிருக்குமோ?
யாரை அப்படிக்கொன்று சாக்கில் கட்டிக்கொண்டு வந்திருப்பார்கள் ஐயோ ஒரு வேளை செங்கோடனை...செம்பாவைச் சுண்ணாம்புக் காளவாயில் போட்டு எரித்ததுபோல இருந்தது.
சீ சீக்கிரம் வா அந்தப் பைத்தியக்காரச் செங்கோடக் கவுண்டன் திடீரென்று எதையாவது நினைத்துக்கொண்டு ஓடி வந்து தொலைப்பான் அதற்குள் காரியத்தை முடிக்க வேண்டும் அதற்குள் இன்னொருவன் வந்தால் வரட்டும் செங்கோடன் தான் வரட்டும்.
மடையா இப்படி ஒரே அடியாகக் கொளுத்துகிறாயே வெளியே தெரியுமே கொஞ்சம் கொஞ்சமாகக் கொளுத்து எல்லாவற்றையும் கொளுத்திவிடாமல் பாக்கி கொஞ்சம் வைத்திரு கவுண்டனுடைய புதையல் உண்மையாயிருந்தால் அதற்குப் பதிலாக நம்முடைய சரக்கில் கொஞ்சம் வைத்து விட்டுப் போகலாம் என்றான் ஒருவன்.
அல்லது ஏமாற்றித் தெரிந்து கொண்டார்களா?...ஐயையோ நாலு வருஷம் உழைத்துப் பாடுபட்டுச் சேர்த்த பணத்தைசேலம் முதலியாரின் நிலத்தை வாங்குவதற்காக வைத்திருக்கும் பணத்தைஇவர்கள் கொண்டுபோக விட்டுவிடுவதா...முடியாது இந்தச் செம்பாவின் உடம்பில் உயிர் இருக்கும் வரையில் அது முடியாத காரியம்.
கடைசியில் நீ போ யாராயிருந்தாலும் கொஞ்ச நேரம் தடுத்து நிறுத்து அதற்குள் காரியத்தை முடித்து விடுகிறேன் என்று ஒருவன் கூறியது கேட்டது.
பெண்ணே செம்பா இதோ உன் சந்தர்ப்பம் வந்துவிட்டது போ துணிச்சலாகப் போ குடிசைக்குள் சென்று உன் காதலனுடைய பொருளைக் காப்பாற்று தயங்காதே போ போ... செங்கோடன் முதலில் கொஞ்ச நேரம் குடல் தெறிக்க ஓடினான்.
தன்னைக் காணாதபடியால் சிறிது நேரம் காத்திருக்கலாமென்று விளக்கேற்றி இருப்பாள்... இருந்தாலும் குடிசை ஓலைக் குடிசை பக்கத்தில் வைக்கோலும் சோளத் தட்டையும் போர் போட்டிருக்கிறது.
நடை கொஞ்சம் மெதுவானதும் கவுண்டரே கவுண்டரே என்று கூச்சல் போட்டுக்கொண்டு ஓடிவந்து குமாரி பங்கஜா செங்கோடனுடைய கையைப் பிடித்துக் கொண்டாள்.
நல்லவேளை காரியம் மிஞ்சிப் போவதற்குள் வந்துவிட்டாய் பார் ஒரு கை எஸ்ராஜ் எஸ்ராஜ் இந்தக் கவுண்டன் என் கன்னத்தில் அறைந்தான் விடாதே இவனை இங்கேயே கொன்று குழியை வெட்டிப் புதைத்துவிடு என்று குமாரி பங்கஜா கத்தினாள்.
இதோ பார் ஒரு பாடம் சொல்லிக் கொடுக்கிறேன் என்று எஸ்ராஜ் கர்ஜித்துக்கொண்டே செங்கோடனுடைய மார்பில் ஒரு குத்து விட்டான்.
எஸ்ராஜின் மார்பிலும் தலையிலும் முதுகிலும் மோவாய்க் கட்டையிலும் கண்ட கண்ட இடங்களிலெல்லாம் செங்கோடனுடைய இரும்புக் கைகள் சரமாரியாக அடிகளையும் குத்துக்களையும் பொழிந்தன.
அச்சமயம் குடிசைக்குள்ளேயிருந்து ஐயோ ஓஓஓ என்ற ஒரு நீடித்த பரிதாப ஓலம் கேட்பவர்களின் உடம்பின் இரத்தத்தைச் சுண்டச் செய்யும் பயங்கரத்துடன் எழுந்தது.